Държавен вестник, бр. 69, 2015 г., стр. 29

БРОЙ  69	
Д Ъ Р Ж А В Е Н  В Е С Т Н И К 	
СТР.  29  
спектър и създаване на условия за развитие на 
конкурентен съобщителен сектор. Въпреки че 
принципът на неутралност относно използва-
ните технологии е приложен по отношение на 
обхвати 900 MHz, 1800 MHz, 2 GHz, 2.6 GHz 
и 3.6 GHz, резултатите от консултациите по-
казаха, че интересът на бизнеса за развитие 
на LTE в България е насочен предимно към 
обхват 800 MHz (т. нар. „цифров дивидент“).
След приемане на решение на национално 
ниво и освобождаване на радиочестотната 
лента 790-862 MHz за граждански нужди ще 
се предприемат действия по осигуряване на 
условия за ползване на обхват 800 MHz в 
съответствие с Решение 2010/267/ЕС, като 
бъдат изменени Техническите изисквания 
за работа на наземни мрежи, позволяващи 
предоставянето на електронни съобщителни 
услуги и съответно Тарифата за таксите, които 
се събират от Комисията за регулиране на съ-
общенията. След тяхното публикуване следва 
да бъдат предприети действия за предоставяне 
на радиочестотен спектър от този обхват.
1.7. Обхват 700 MHz.
Обхват 700 MHz все още не е освободен за 
граждански нужди. По-малката част от обхвата 
е предоставена за използване за наземно циф­
рово телевизионно радиоразпръскване (DVB-T),  
а останалата част се използва за нуждите 
на националната сигурност. Радио­честотни 
ленти 694-726 MHz (от 49 до 52 ТВ канал) и 
758-766 MHz (57 ТВ канал) са определени за 
граждански нужди. Радиочестотните ленти 
726-758 MHz (от 53 до 56 ТВ канал) и 766-
790 MHz (от 58 до 60 ТВ канал) се използват 
от Министерството на отбраната (с изключение 
на 5 канала, които могат да се използват за 
определени зони на обслужване за DVB-T)9.
В Становището на Групата за политика по 
радиочестотния спектър RSPG15-595 Final се 
препоръчва Европейската комисия в сътруд-
ничество с държавите членки да се стремят 
към координиран подход, включващ опреде-
ляне възможно най-скоро на хармонизирани 
технически условия за използване на обхват 
700 MHz за безжични широколентови услуги 
и приемането на обвързващ законодателен 
акт, в който да се посочи крайната дата, към 
която държавите членки трябва да направят 
наличен обхват 700 MHz за ползване за без-
жични широколентови услуги, и крайната 
дата, към която трябва да приключи процесът 
по предоставяне на радиочестотен спектър на 
предприятията. В Становището се препоръчва, 
9 726-734 MHz – в зони на обслужване София, 
Варна-град и Видин; 742-750 MHz – в зони на 
обслужване Бургас, Смолян и София-град; 
750-758 MHz – в зона на обслужване Шумен; 
766-774 MHz – в зони на обслужване Смолян и 
Русе; 782-790 MHz – в зони на обслужване Варна 
и Кърджали.
предвид предизвикателствата, пред които са 
изправени държавите членки, преходът към 
определянето на обхват 700 MHz за предос-
тавяне на електронни съобщителни услуги да 
започне възможно най-скоро. Групата за поли-
тика по радиочестотния спектър препоръчва 
още държавите членки да направят наличен 
обхват 700 MHz за безжични широколентови 
съобщения до края на 2020 г., като се отбе-
лязва, че някои от тях могат да забавят това 
с две години поради надлежно обосновани 
причини и без да е необходимо искане на 
отлагателен срок (дерогация). В тази връзка 
държавите членки следва да разработят план за 
миграцията на радиоразпръскването в лентите 
под 700 MHz, като уведомят своевременно 
заинтересованите страни за това.
Предвижда се работата по приемане на 
решението за хармонизирано използване на 
радиочестотния спектър в обхват 700 MHz 
за предоставяне на електронни съобщителни 
услуги да започне през третото или четвър-
тото тримесечие на 2015 г., а приемането на 
решението през 2016 г.
Съгласно Актуализираната политика на Ре-
публика България в областта на електронните 
съобщения ще се стартира процес по оценка 
на ефективността на ползването на обхват 
700 MHz за спектъра, определен за граждан-
ски нужди, в контекста на възможностите 
за бъдещо преразпределение от гледна точка 
на потенциалните ползи и в зависимост от 
инвеститорския интерес преди провеждането 
на следващата Световна радиоконференция. 
1.8. Обхват 1.5 GHz. 
На 12 май 2015 г. беше публикувано Ре-
шение 2015/750/ЕС относно хармонизиране 
на радиочестотна лента 1452-1492 MHz за 
наземни системи, позволяващи предоставя-
нето на електронни съобщителни услуги в 
Общността. В срок не по-късно от 6 месеца 
след влизане в сила на решението Република 
България като държава – членка на Европей-
ския съюз, трябва да определи и да направи 
налична радиочестотна лента 1452-1492 MHz 
за наземни системи, позволяващи предоста-
вянето на електронни съобщителни услуги в 
Общността в съответствие с приложението 
към проекта на Решение.
В този срок ще бъдат допълнени Техничес­
ките изисквания за работа на наземни мрежи, 
позволяващи предоставянето на електронни 
съобщителни услуги, като в тях се определят 
условия за използване на радиочестотна лента 
1452-1492 MHz в съответствие с разпоредбите 
на Решението, както и Тарифата за таксите, 
които се събират от Комисията за регулира-
не на съобщенията. След публикуването на 
тези два акта ще се предприемат действия 
за предоставяне на радиочестотен спектър 
от този обхват.